НАРЕДБА № 43 ОТ 20 АПРИЛ 2006 Г. ЗА РЕДА ЗА ВОДЕНЕ НА РИБОЛОВЕН ДНЕВНИК
В сила от 19.05.2006 г.
Издадена от Министерството на земеделието и горите
 Обн. ДВ. бр.41 от 19 Май 2006г.
Раздел I.
Общи положения
Чл. 1. (1) С наредбата се определя редът за водене на риболовния дневник, съставянето и предаването на декларацията за произход от лицата, извършващи стопански риболов.
(2) Риболовният дневник се издава от Изпълнителната агенция по рибарство и аквакултури (ИАРА).
(3) При всяко извършване на стопански риболов се води риболовен дневник, като се попълва декларация за произход по образец съгласно приложението.
(4) Декларацията за произход е част от риболовния дневник.
Раздел II.
Ред за водене на риболовен дневник
Чл. 2. Риболовният дневник се състои от декларации за произход и инструкция за тяхното попълване.
Чл. 3. В риболовния дневник се нанасят данните за улова по видове и количествен състав, както следва:
1. за калкана - в бройки и по размерни групи в килограми;
2. за есетровите риби - по видове, пол, тегло и размери за всяка поотделно;
3. за останалите риби и други водни организми - по видове и количества в килограми, включително и допустимия прилов.
Чл. 4. (1) При извършване на стопански риболов с риболовен кораб риболовният дневник се води от капитана или упълномощено от него лице.
(2) При извършване на стопански риболов в рибностопански обект по чл. 3, ал. 1, т. 2 и 3 от Закона за рибарството и аквакултурите (ЗРА) риболовният дневник се води от лицето, на което е издадено разрешителното за стопански риболов, или упълномощено от него лице.
(3) При извършване на стопански риболов извън български териториални води се води риболовен дневник по образец съгласно приложението, освен ако страната, в чиито териториални води се извършва риболовът, изисква друг вид риболовен дневник.
Чл. 5. Изпълнителната агенция по рибарство и аквакултури заверява и предоставя риболовния дневник на лицата по чл. 4 при издаване на разрешителното за стопански риболов.
Чл. 6. (1) Изчерпването на страниците на риболовния дневник, както и изгубването, унищожаването или повреждането му се декларират от притежателя пред ИАРА в 3-дневен срок от настъпване на обстоятелството.
(2) В случаите по ал. 1 се издава нов риболовен дневник.
Чл. 7. Риболовният дневник се съхранява от лицата по чл. 4 и се представя при проверка на инспекторите по риболовен надзор.
Чл. 8. (1) Лицата по чл. 4 съхраняват риболовния дневник с попълнени декларации за произход една година от датата на последното вписване.
(2) Предаденият в ИАРА риболовен дневник с декларации за произход се съхранява в продължение на 3 години от момента на предаването му.
Раздел III.
Ред за съставяне и предаване на декларация за произход
Чл. 9. Декларацията за произход се съставя в четири еднообразни екземпляра. Оригиналът екземпляр "0" остава в риболовния дневник, екземпляр "1" придружава улова след неговото предаване/разтоварване, екземпляр "2" се предава на длъжностните лица на ИАРА, а екземпляр "3" се предава в организацията на производителите на риба и други водни организми, ако лицето, извършило стопански риболов, членува в такава.
Чл. 10. Декларацията за произход съдържа данни за количеството уловена риба по видове и мястото, където е уловена.
Чл. 11. Декларацията за произход се попълва, както следва:
1. за стопански риболов с риболовен кораб:
а) при еднодневен риболов - към момента на пристигане в пристанището;
б) при риболов за повече от едно денонощие - при приключване на риболовните операции за деня;
в) при проверка на вода от инспектори по риболовен надзор - към момента на проверката;
2. за стопански риболов в рибностопански обект по чл. 3, ал. 1, т. 2 и 3 ЗРА:
а) при приключване на риболовните операции за деня;
б) при проверка в района на рибностопанския обект от инспекторите по риболовен надзор - към момента на проверката.
Чл. 12. (1) Вписванията в декларацията за произход са четливи и незаличими.
(2) Вписванията в декларацията за произход не могат да се изтриват или променят.
(3) Допусната грешка се поправя, като грешното вписване се зачертава с линия и се последва от ново вписване на нов ред, подписано от капитана, титуляря на разрешителното за стопански риболов или упълномощено лице.
Чл. 13. (1) На нов ред се вписва уловът, когато е направен:
1. в различни дни;
2. в различни зони, дори да е в един и същи ден.
(2) Всеки попълнен ред за уловите в декларацията за произход се подписва от капитана, титуляря на разрешителното за стопански риболов или упълномощено лице.
Чл. 14. (1) На нова страница се вписва всеки улов:
1. извършен с различен уред или мрежа с различна големина на окото, дори да е в един и същи ден и зона;
2. извършен след предаване от един кораб на друг;
3. извършен след разтоварване на улова на брега;
4. когато се изчерпят колоните на страницата.
(2) Всяка страница се подписва от лицата по чл. 4. Когато се налага подпис на упълномощеното лице, под подписа се попълват неговото име и адресът.
Чл. 15. (1) В декларацията за произход се вписва информация за наименованието на отделния риболовен уред от разрешителното за стопански риболов чрез код съгласно колона 3 от таблица "Списък на риболовни уреди и риболовни операции" и размерът на окото за мрежените уреди.
(2) По преценка на лицата по чл. 4 в декларацията за произход може да се вписват характеристики на уреда съгласно колона 2 от таблица "Списък на риболовни уреди и риболовни операции".
Чл. 16. (1) При разтоварване на улов или част от него се съставя декларация за произход, в която се вписват разтоварените количества риба и други водни организми. Копие от декларацията за произход се предава на приемащия улова.
(2) При предаване на улов или част от него от един кораб на друг в открито море капитанът на риболовния кораб вписва количествата, предадени на другия риболовен кораб. Копие от декларацията за произход се предава на капитана на другия риболовен кораб.
Чл. 17. Екземпляр от декларацията за произход се предава на длъжностните лица на ИАРА в срок до 48 часа след разтоварване на улова.
Допълнителни разпоредби
§ 1. Лицата по чл. 4 носят наказателна отговорност по чл. 313 от Наказателния кодекс за верността на данните, отразени в риболовния дневник и декларацията за произход.
§ 2. По смисъла на тази наредба:
1. "Риболовна операция" са всички действия, имащи за цел улова на риба и други водни организми, които са ограничени във времето от поставянето на риболовните уреди в работно положение до изваждането им от водата.
2. "Око на мрежен уред" представлява ограничения от възлите на рибарския конец отвор в мреженото платно.
Заключителни разпоредби
§ 3. Наредбата се издава на основание чл. 19, ал. 2 и чл. 20 от Закона за рибарството и аквакултурите.
§ 4. Тази наредба отменя Наредба № 43 от 2001 г. за реда за водене на риболовен дневник и реда за съставяне и предаване на декларация за произход.
§ 5. Изпълнението на наредбата се възлага на изпълнителния директор на Изпълнителната агенция по рибарство и аквакултури.
§ 6. Наредбата влиза в сила от деня на обнародването й в "Държавен вестник".

Приложение към чл. 1, ал. 3
(Образец на риболовен дневник: корица)	
МИНИСТЕРСТВО НА ЗЕМЕДЕЛИЕТО	
И ГОРИТЕ	
ИЗПЪЛНИТЕЛНА АГЕНЦИЯ ПО РИБАРСТВО И АКВАКУЛТУРИ	
РИБОЛОВЕН ДНЕВНИК	
№ ..............	
дата на започване ............. г.	........................	
 	(подпис и печат)	
дата на приключване ........ г.	..........................	
 	(подпис и печат)	
(Образец на риболовен дневник: първи лист)	
ДАННИ, КОИТО СЕ ПОПЪЛВАТ В ДЕКЛАРАЦИЯТА ЗА ПРОИЗХОД	
Декларацията за произход (ДП) се съставя в четири еднообразни екземпляра. Екземпляр "0", който е оригиналът, остава в риболовния дневник, екземпляр "1" придружава улова след неговото предаване/ разтоварване, екземпляр "2" се предава на длъжностните лица на ИАРА, а екземпляр "3" се предава в организацията на производителите, в която членува.
Попълването на ДП се извършва по позиции, както следва:
Позиция (1): На първия ред се попълва името на плавателния съд и позивна, ако има такава.
В случай на риболов с партниращ плавателен съд на втория ред се попълва името на втория съд, външната маркировка и името на неговия капитан.
Забележка. Капитанът на втория плавателен съд също трябва да води риболовен дневник, като съставя ДП, където да се описват количествата уловени и съхранявани на борда риба и други водни организми, така че да не се дублират с тези от данните, вписани в ДП на първия плавателен съд.
Позиция (2): Вписва се външната маркировка на плавателния съд.
Позиция (3): Вписват се данните на капитана или титуляря на разрешителното за стопански риболов (име и адрес).
Позиция (4): Отбелязват се денят, месецът, часът, годината и пристанището на тръгване на плавателния съд.
Позиция (5): Отбелязват се денят, месецът, часът и пристанището на връщане на плавателния съд.
Позиция (6): Отбелязват се датата и пристанището на разтоварване, ако са различни от отбелязаните в позиция (5).
Позиция (7): В случай на предаване на улова на друг плавателен съд се отбелязват датата, пристанището, за което е предназначен уловът, името на плавателния съд и/ или позивна, ако има такава, външната маркировка и националността на приемащия плавателен съд.
(Образец на риболовен дневник: първи лист)
Позиция (8): Попълва се трибуквеният код на риболовния уред, използван при риболовните операции, съгласно колона 1 на таблица "Списък на риболовни уреди и риболовни операции".
Позиция (9): Записва се размерът на окото на риболовния уред в милиметри.
Позиция (10): По желание се указват някои характеристики на риболовния уред, както е посочено в колона 2 на таблица "Списък на риболовни уреди и риболовни операции".
Позиция (11): Вписват се датите, на които са уловени отделните видове риба и други водни организми.
Позиция (12): По желание се посочва броят на риболовните операции в съответствие с колона 3 на таблица "Списък на риболовни уреди и риболовни операции".
Позиция (13): Вписва се риболовното време, което е равно на часовете, прекарани в морето, минус времето за отиване до и връщане от мястото за извършване на риболов, отклоняването, времето за ремонт или времето, в което риболовните уреди са в неактивно положение. Часовете за търсене на риба (напр. използването на сонар, ехолот) се считат за риболовно време.
Позиция (14): Изписва се мястото/ зоната (воден обект), където е извършен уловът.
При извършване на морски риболов се попълва, както следва: "териториални води" (12-милна зона в Черно море), "извън териториални води" (в Черно море) или "извън Черно море".
При извършване на стопански риболов с плавателен съд с дължина над 10 метра се записват координатите на районите на извършване на улова.
При извършване на риболов в определена зона от рибностопански обект по чл. 3, ал. 1, т. 2 и 3 ЗРА се попълват обозначенията на зоната и нейните координати.
Позиция (15): Попълват се количествата улов по видове риба и други водни организми в килограми живо тегло или брой използвани единици за съхранение (каси, кутии, кошове и др.).
Наименованието или трибуквеният код на всеки уловен вид риба или друг воден организъм съгласно таблица "Списък на видовете риба и други водни организми, които се ловят във вътрешните водоеми, р. Дунав, Черно и Средиземно море" се изписва най-отгоре на отделна колона. В случай че броят на колоните за уловените видове на страницата е недостатъчен, се използва нова ДП.
На втория ред под всеки вид се изписва използваната единица за съхранение (каси, кутии, кошове и др.) и нейното нетно тегло в килограми живо тегло.
При риболов на калкан след името на вида във всяка колона се посочва размерната му група (абсолютната дължина в сантиметри при минимално допустими размери 45 сm), както следва: 
"1" за първа размерна група от 45,1 до 50 сm;
"2" за втора размерна група от 50, 1 до 60 сm;
"3" за трета размерна група от 60,1 до 80 сm;
"4" за четвърта размерна група над 80 сm.
При риболов на есетрови видове риби всеки уловен екземпляр се попълва в отделна колона, след името на вида във всяка колона се посочва полът. На следващия ред в колоната се посочва размерът и теглото на екземпляра.
Позиция (16): Отбелязва се количеството на върнатата във водата риба или други водни организми, за предпочитане в килограми живо тегло, или както е дефинирано в позиция (15).
(Образец на риболовен дневник: първи лист)
Забележка. Тази информация е необходима само за научни цели и не се взима предвид при изчисляване на квотата.
Позиция (17): Отбелязва се начинът на обработка на улова преди предаването или разтоварването, като се попълва:
"1" за изчистени с глави;
"2" за изчистени без глави;
"3" за филетирани;
"цели", когато уловът не е обработен;
или
изписва се "изчистени"; "обезглавени"; "филетирани" и т. н. или "цели", когато не са обработени.
Позиция (18): Записва се измервателната единица в килограми на предадения на друг плавателен съд или разтоварения на пристанището улов. 
Позиция (19): Попълва се теглото на предадения на друг плавателен съд или разтоварения на пристанището улов в колоната под името на всеки вид риба или друг воден организъм.
Забележка. Теглото на улова трябва да съответства на теглото на предадения на друг плавателен съд или разтоварения на пристанището улов след преработката. Допуска се разлика между количеството улов и предаденото/разтовареното количество риба и/или други водни организми, вкл. и след обработка, да бъде не повече от 20 %.
Позиция (20): Капитанът, титулярят на разрешителното за стопански риболов или техен пълномощник поставя подписа, с което декларира верността на вписаните данни.
Позиция (21): Ако в позиция (20) се подпише упълномощено лице, тук се изписват името и неговият адрес.
Позиция (22): Посочва се мястото/зоната на предадения на друг плавателен съд или разтоварения на пристанището улов.
Забележка. В случай че уловът се предава или разтоварва на части за всяко предаване/разтоварване се попълва отделна страница съгласно инструкцията. За всяко последващо предаване/разтоварване не се отбелязват единствено количеството улов в килограми или брой единици за съхранение в позиция (15), като се попълва само видът на улова. Всички останали позиции се попълват. В този случай в графа "Забележки" се посочва № на страницата, на която е регистриран съответният улов в позиция (15).
(Образец на риболовен дневник: втори лист)	
Списък на риболовни уреди и риболовни операции	
 	
Вид на риболовния уред	Трибуквен	Характеристики	Брой риболовни	
 	код	на риболовния уред	операции	
 	1	2	3	
Дънен трал	Bottom otter trawl	OTB	Модел на трала (търговско	Брой хвърляния (замя-	
 	 	 	наименование) или диа-	тания) и/или часове в	
 	 	 	метър на отвора	работно положение	
Драга	Dredge	DRB	Ширина x брой драгиращи	 	
 	 	 	приспособления	 	
Бим трал	Beam trawl	TBB	Дължина на носещото	 	
 	 	 	рамо x брой бимове	 	
Дънен двоен	Bottom pair trawl	PTB	Модел на трала (търговско	 	
трал	 	 	наименование) или диаметър	 	
 	 	 	на отвора	 	
Гриб - датски	Danish seine (anchor)	SDN	Обща дължина на въжетата	 	
(с котва)	 	 	 	 	
Гриб -	Scottish seine	SSC	Обща дължина на въжетата	 	
шотландски	(fly-dragging)	 	 	 	
Гриб	Beach seine	SB	Обща дължина на въжетата	 	
Пелагичен трал	Mid-water otter trawl	OTM	Модел на трала (търговско	Брой хвърляния (замя-	
Двоен	Mid-water pair trawl	PTM	наименование) или диаметър	тания) и/или часове в	
пелагичен трал	 	 	на отвора	работно положение	
Гъргър	Purse seine	PS	Дължина; височина	Брой хвърляния (замя-	
 	 	 	 	тания) и/или часове в	
 	 	 	 	работно положение	
Хрилни мрежи	Gillnets	GN	Дължина; височина	Брой хвърляния (замя-	
 	Gillnets (set)	GNS	 	тания) за деня и/или	
 	Gillnets (drift)	GND	 	часове в работно	
Тройна мрежа	Trammel net	GTR	 	положение	
Парагади и	Longlines	LL	Часове в работно положение	
кърмаци	Longlines (set)	LLS	 	
 	Longlines (drifting)	LLD	 	
Чепарета	Handlines and	LHP	Общ брой хвърляния (замятания) на куките/ въжетата	
(ръчни)	pole-lines	 	през деня (брой куки / брой въжета) и/или часове в	
 	 	 	работно положение	
Винтери и	Pots	FPO	Часове в работно положение	
други капанни	 	 	 	
уреди	 	 	 	
Волти и други	 	BTF	Общ брой хвърляния (замятания) на куките (въдиците)	
въдични уреди	 	 	през деня (брой куки (въдици) и/или часове в работно	
със стръв	 	 	положение	
Даляни	Traps (Stationary	TNS	Дължина на хавлията и	Сезонност	
 	pound trap nets)	 	размери на къщата	 	
Други уреди	Miscellaneous gear	MIS	 	 	
 	 	 	 	 	
Забележка. Риболовните уреди с удебелен шрифт са обичайните за нашата риболовна практика.
(Образец на риболовен дневник: трети лист)	
Списък на видовете риба и други водни организми, които се ловят във вътрешните водоеми, р. Дунав, Черно и Средиземно море	
 	
№	Общоприети	Общоприети	Научни	Трибуквен	
по	наименования на	наименования на	наименования	FAO	
ред	български език	английски език	на латински език	код	
1	2	3	4	5	
Сладководни риби	
1	Речна (балканска) пъстърва	Brown trout	Salmo trutta fario	TRS	
2	Дъгова пъстърва	Rainbow trout	Oncorhynchus mykiss	TRR	
3	Сивен	Brook trout	Salvelinus fontinalis	SVF	
4	Дунавска пъстърва	Huchen (Danube trout)	Hucho hucho	HUC	
5	Чудски сиг	Common whitefish	Coregonus lavaretus	PLN	
6	Пелед	Peled	Coregonus peled	WHF	
7	Липан	Grayling	Thymallus thymallus	TLV	
8	Щука	Pike	Esox lucius	FPI	
9	Речен кефал	Chub	Leuciscus cephalus	LUH	
10	Мъздруга	Ide	Leuciscus idus	FID	
11	Распер	Asp	Аspius aspius	ASU	
12	Лин	Tench	Tinca tinca	FTE	
13	Брияна (облез, уклей)	Danube bleak	Chalcalburnus chalcoides	NUC	
14	Уклей	Bleak	Alburnus alburnus	ALR	
15	Платика	Carp bream	Abramis brama	FBM	
16	Немски косат	White-eye bream	Abramis sapa	 	
17	Чил косат	Zope	Abramis ballerus	FBR	
18	Морунаш	Vimba	Vimba sp.	VIV	
19	Маришки морунаш	Macedonian vimba	Vimba melanops	VIM	
 	(карабалък)	 	 	 	
20	Сабица	Ziege	Pelecus cultratus	FSC	
21	Скобар	Undermouth	Chondrostoma nasus	HON	
22	Бяла мряна	Barbel	Barbus barbus	PTB	
23	Черна (балканска) мряна	Mediterranean barbel	Barbus meridionalis petenyi	BUD	
24	Маришка мряна	Barbel	Barbus cyclolepis	BBZ	
25	Шаран	Common carp	Cyprinus carpio	FCP	
26	Златиста каракуда	Crucian carp	Carassius carassius	FCC	
27	Сребриста каракуда	Prussian carp	Carassius auratus gibelio	CGO	
28	Бял толстолоб	Silver carp	Hypophthalmichthys molitrix	SVC	
29	Пъстър толстолоб	Bighead carp	Aristhichthys nobilis	BIC	
30	Бял амур	Grass carp	Ctenopharyingodon idella	FCG	
31	Черен амур	Black carp	Mylopharyngodon piceus	BKC	
32	Буфало	Buffalo	Ictiobus spp.	BUF	
33	Сом	Wels catfish	Sillurus glanis	SOM	
34	Канален (американски) сом	Channel catfish	Ictalurus punctatus	ITP	
35	Михалца	Burbot	Lota lota	FBU	
36	Бяла риба (сулка)	Pike perch	Sander lucioperca	FPP	
37	Речен костур	European perch	Perca fluviatilis	FPE	
38	Голяма вретенарка	Zingel	Zingel zingel	ZIZ	
39	Чига	Sterlet	Acipenser ruthenus	APR	
Проходни риби	
40	Моруна	Beluga	Huso huso	HUH	
41	Пъструга	Starry sturgeon	Acipenser stellatus	APE	
42	Руска есетра	Russian sturegon	Acipenser guеldenstaedti	APG	
43	Европейска речна змиорка	Eel	Anguilla anguilla	ELE	
44	Карагьоз, дунавска скумрия	Shad	Caspialosa pontica/Alosa pontica	SHC	
Морски риби	
45	Черноморска бодлива акула	Piked dogfish	Squalus acanthias	DGS	
46	Цаца (копърка, трицона,	European sprat	Sprattus sprattus sulinus	SPR	
 	шпрот)	 	 	 	
47	Хамсия	Anchovy	Engraulis encrasicholus ponticus	ANE	
48	Зарган	Garpike	Belone belone	GAR	
49	Черноморски меджид	Whiting	Merlangius merlangus euxinus	WHG	
50	Мерлуза	European hake	Merluccius merluccius	HKE	
51	Морски кефал	Flathead mullet	Mugil cephalus	MUF	
52	Кефал пелингас	So-iuy mullet	Mugil soiuy	MYZ	
53	Платерина	Golden grey mullet	Liza aurata	MGA	
54	Илария	Leaping mullet	Liza saliens	LZS	
55	Атерина	Silverside	Atherina spp.	SIL	
56	Лаврак	European seabass	Dicentrarchus labrax/Morone	BSS	
 	 	 	labrax	 	
57	Лефер	Bluefish	Pomatomus saltatrix	BLU	
58	Сафрид	Mediterranean horse	Trachurus mediterraneus	HMM	
 	 	mackerel	ponticus	 	
59	Смарид	Picarel	Spicara spp.	PIC	
60	Барбуня	Red mullet	Mullus barbatus ponticus	MUT	
61	Барбуня	Red mullet	Mullus surmuletus	MUR	
62	Черноморска скумрия	Mackerel	Scomber scombrus	MAC	
63	Паламуд	Atlantic bonito	Sarda sarda	BON	
64	Попчета	Gobies	Gobiidae	GPA	
65	Калкан	Turbot	Psetta maxima	TUR	
66	Писия	Flounder	Platichthys flesus luscus	FLE	
67	Морски език	Common sole	Solea solea	SOL	
68	Морска лисица	Thornback ray	Raja clavata	RJC	
69	Морска котка	Common stingray	Dasyatis pastinaca	JDP	
70	Дългопер тон	Albacore	Thunnus alalunga	ALB	
71	Тон	Bigeye tuna	Thunnus obesus	BET	
72	Тон	Bluefin tuna	Thunnus thynnus	BFT	
73	Путасу	Blue whiting	Micromesistius poutassou	WHB	
74	Ципура	Gilt-head seabream	Sparus aurata	SBG	
75	Морски дявол	Monkfish	Lophius piscatorius	ANF	
76	Риба меч	Swordfish	Xiphias gladius	SWO	
77	Сардина	Sardine	Sardina pilchardus	PIL	
Други водни организми	
78	Голяма водна жаба	Marsh frog	Rana ridibunda	FGI	
79	Обикновени скариди	Deepwater prawn	Leander spp.	 	
80	Пясъчна скарида	Common shrimp	Crangon sp.	CSH	
81	Езерен рак	Crayfish	Astacus leptodactylus	AYS	
82	Пагур	 	Eryphia spinifrons	EIK	
83	Обикновен (зелен) крив рак	Common shore crab	Carcinus maenas	CRG	
84	Миди речни, седефки	Freshwater mussel	Unio spp.	 	
85	Миди речни, беззъбки	Duck mussel	Anodonta spp.	 	
86	Черна морска мида	Black mussel	Mytilus galloprovincialis	MSM	
87	Бяла пясъчна мида	Soft-shelled clam	Mya arenaria	CLS	
88	Рапан	Rapana	Rapana spp.	RPN